Document ID: 32014R0818

KOMISIJAS REGULA (ES) Nr. 818/2014
(2014. gada 24. jūlijs),
ar ko nosaka aizliegumu Eiropas Savienības dalībvalstu karogu kuģiem zvejot sarkanasarus NAFO apgabalā 3M
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
tā kā:
(1)
Padomes Regulā (ES) Nr. 43/2014 (2) ir noteiktas kvotas 2014. gadam.
(2)
Saskaņā ar Komisijas rīcībā esošo informāciju Eiropas Savienības dalībvalstu karogu kuģi vai kuģi, kas reģistrēti Eiropas Savienībā, ar nozveju no šīs regulas pielikumā norādītā krājuma ir pilnībā apguvuši 2014. gadam iedalīto vidusposma kvotu.
(3)
Tāpēc jāaizliedz ar šo krājumu saistītas specializētās zvejas darbības,
IR PIEŅĒMUSI ŠO REGULU.
1. pants
Kvotas pilnīga apguve
Nozvejas kvotu 2014. gadam, kura šīs regulas pielikumā minētajām dalībvalstīm iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.
2. pants
Aizliegumi
Ar šīs regulas pielikumā norādīto krājumu saistītas specializētās zvejas darbības, kuras veic pielikumā minēto dalībvalstu karogu kuģi vai kuģi, kas reģistrēti šajās dalībvalstīs, ir aizliegtas no minētajā pielikumā noteiktās dienas.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 24. jūlijā

Labels: 11
20
8
13
6
18